text: Fido skal aflives 
  20 februar 2013 kl. 15.21
  Hunden Fido, der de senenste uger har været meget omtalt i medierne, skal nu aflives. Det fastslår Syd- og Sønderjyllands Politi i dag i en pressemeddelse.
  Fido, der er et gadekryds, løb fra sit hjem ved Rødding den 3. februar og har siden været anbragt på et hundeinternat med mistanke om, at der er muskelhund i blandingen.
  Fidos ejer har i en telefonsamtale med politiet indrømmet, at der er American Staffordshire i Fido, og den race er ulovlig.
  Siden har to hundesagkyndige udtalt, at de ikke kan se noget muskelhund i Fido, men alligevel finder politiet det mest sandsynligt, at Fido er en blanding af Alaskan Malamut og American Staffordshire, og derfor skal hunden aflives.
  Ejeren har 10 dage til at klage over afgørelsen.
  